**К ОПУБЛИКОВАНИЮ**

### **КОМИ РЕСПУБЛИКАЛӦН**

#### **ОЛАНПАС**

**«Коми Республикаса олӧмӧ пӧртысь власьт органъяс йылысь**

**да Коми Республикаса олӧмӧ пӧртысь власьт системаын**

**Коми Республикаса канму чинъясын уджалысь йӧз йылысь»**

**Коми Республикаса Оланпаслӧн 21 статьяӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося ӧшым тӧлысь 22 лунӧ

**1 статья.** Пыртны «Коми Республикаса олӧмӧ пӧртысь власьт органъяс йылысь да Коми Республикаса олӧмӧ пӧртысь власьт системаын Коми Республикаса канму чинъясын уджалысь йӧз йылысь» Коми Республикаса Оланпаслӧн 21 статьяӧ (Коми Республикаса канму власьт органъяслӧн индӧд-тшӧктӧмъяс, 2013, 41 №, 796 ст.; 2014, 26 №, 493 ст.; 29 №, 574 ст.; 33 №, 664 ст.; 2015, 7 №, 75 ст.; 12 №, 159 ст.; 20 №, 249 ст.; 2016, 1 №, 7 ст.; 4 №, 43 ст.; 47 ст.; 6 №, 76 ст.; 12 №, 156 ст.; 17 №, 224 ст.; 233 ст.; 18 №, 253 ст.; 21 №, 325 ст.; 2017, 4 №, 64 ст.; 13 №, 229 ст.; 26 №, 462 ст.; 27 №, 488 ст.; 2018, 4 №, 58 ст.; 6 №, 92 ст.; 101 ст.; 10 №, 173 ст.; 14 №, 227 ст.; 19 №, 352 ст.; 2019, 7 №, 87 ст.; 11 №, 147 ст.; 18 №, 270 ст.; 2020, 22 №, 362 ст.; 2021, 10 №, 181 ст.; 182 ст.; 196 ст.; 16 №, 290 ст.; 17 №, 304 ст.; 18 №, 327 ст.; 20 №, 363 ст.; 22 №, 398 ст.; 2022, 11 №, 175 ст.) татшӧм вежсьӧмъяс:

2 юкӧнын:

1) 3 пункт гижны тадзи:

«3) збыльмӧдӧ мераяс, кутшӧмъясӧс веськӧдӧма роч кыв кыдзи Россия Федерацияса канму кыв, Коми Республика мутасын олысь Россия Федерацияса войтырлӧн кывъяс да культура серти отсӧг сетӧм, найӧс видзӧм, сӧвмӧдӧм да туялӧм вылӧ, а сідзжӧ збыльмӧдӧ мукӧд мера, кутшӧмъясӧс веськӧдӧма гражданскӧй ӧтувъялун, йӧз пӧвстын да конфессияяс костын сӧгласлун вынсьӧдӧм, Коми Республика мутасын олысь Россия Федерацияса войтырлысь этнокультура унапӧлӧслунсӧ видзӧм, ичӧт лыда войтырлысь инӧдъяссӧ дорйӧм, суйӧрсайса гражданаӧс (мигрантъясӧс) социальнӧя да культура боксянь адаптируйтӧм да ӧтувтӧм, экстремизмысь да войтыркостса (войтырсикаскостса) зык-венъясысь видзчысьӧм да найӧс ӧлӧдӧм, йӧз пӧвстын да конфессияяс костын сӧгласлунӧдз воӧдчӧм вылӧ;»;

2) содтыны татшӧм сюрӧса 83 пункт:

«83) збыльмӧдӧ канмусянь кадастрӧвӧя донъялӧмсӧ нуӧдӧм серти уджсӧ;»;

3) 111 пункт гижны тадзи:

«111) збыльмӧдӧ Коми Республика мутасын терроризмысь да экстремизмысь ӧлӧдан, налысь колясъяссӧ чинтан мероприятиеяс котыртӧм, сы лыдын збыльмӧдӧм серти, экстремизм уджын паныд нуӧдан уджын участвуйтӧм серти уджмогъяс, юалӧмъяс кындзи, кутшӧмъясӧс решитӧмсӧ пыртӧма Россия Федерациялӧн веськӧдлӧм улӧ;»;

4) 13 пункт киритны;

5) 201 пункт гижны тадзи:

«201) планируйтӧ видз-му овмӧс тӧдчанлуна муясӧн вӧдитчӧмсӧ, збыльмӧдӧ видз-му овмӧс тӧдчанлуна муясӧн вӧдитчан юкӧнын уджмогъяссӧ, Россия Федерациялӧн веськӧдлӧм улӧ пыртӧмаяс кындзи;»;

6) 211 пункт киритны;

7) 23 пункт гижны тадзи:

«23) аслас компетенцияын участвуйтӧ вермытӧмъясӧс социальнӧя дорйӧмсӧ могмӧдӧмын, вермытӧмъяслысь велӧдчӧмсӧ могмӧдӧмын, вермытӧмъяслы юӧрӧн вӧдитчыны позянлунсӧ могмӧдӧмын, вермытӧмъясӧс социально-бытӧвӧй боксянь могмӧдӧмсӧ котыртӧмын;»;

8) 241 пункт гижны тадзи:

«241) участвуйтӧ вермытӧмъясӧн социальнӧй, инженернӧй да транспорт инфраструктура объектъясӧ мытшӧдтӧг пырны позянлунсӧ могмӧдӧмын уджмогъяс юкӧнын, кутшӧмъясӧс индӧма «Россия Федерацияын вермытӧмъясӧс социальнӧя дорйӧм йылысь» Федеральнӧй оланпасын 15 статьялӧн медводдза юкӧнса 1 – 8 пунктъясын;»;

9) 25 пункт гижны тадзи:

«25) аслас компетенцияын збыльмӧдӧ муниципалитеткостса да дінму тшупӧда неминучаясысь, ускӧттьӧясысь, эпидемияясысь ӧлӧдӧм да на бӧрын лоӧм колясъяссӧ бырӧдӧм, неминучаяс дырйи йӧзлысь олӧм да дзоньвидзалун видзӧм вылӧ веськӧдӧм мероприятиеяс збыльмӧдӧм серти уджмогъяссӧ;»;

10) 262 пунктын «Россия Федерацияса субъектъяслӧн оланпас пыртысь (бӧрйӧм) да олӧмӧ пӧртысь канму власьт органъяс котыртан ӧтувъя принципъяс йылысь» Федеральнӧй оланпасын 263-3 статьялӧн 5 пунктын индӧм» кывъяс вежны «Россия Федерацияса субъектъясын публичнӧй власьт котыртан ӧтувъя принципъяс йылысь» Федеральнӧй оланпасын 53 статьяса 5 юкӧнын индӧм» кывъясӧн;

11) 263 пунктын «мукӧд официальнӧй юӧр йӧзӧдӧм (официальнӧя публикуйтӧм) могысь;» кывъяс вежны «мукӧд официальнӧй юӧр йӧзӧдӧм (официальнӧя публикуйтӧм) могысь, збыльмӧдӧ Коми Республикаса олӧмӧ пӧртысь власьт органъяслысь официальнӧй сайтъяс лӧсьӧдан да налысь уджалӧмсӧ могмӧдан юалӧмъяс серти уджмогъяссӧ;» кывъясӧн.

**2 статья.** Тайӧ Оланпасыс вынсялӧ сійӧс официальнӧя публикуйтан лун бӧрын дас лун кольӧм мысти.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося ӧшым тӧлысь 27 лун

127-РЗ №